Hof moet oor terminaalsiek-baba se lewe beslis | Maroela Media
Twee vas wat 32 mense in taxi laai
Soektog na vermiste polisieman eindig tragies
Drie spoedig gevonnis ná wrede plaasmoord
Superrugby: Stormers dié keer reg, glo hulle in die Kaap
Springbokspan: Die trane gaan rol oor dié Bokke
Supersport se hoop op Bloem en Pretoria
Klubrondomtalie: strawwe stryde in SWD
Verbruikersake: Om­buds­man kry amper R200 miljoen vir verbruikers terug
Hof moet oor terminaalsiek-baba se lewe beslis
Die ouers van ŉ 11 maande oue terminaalsiek-babatjie van Engeland het Maandag vir ŉ tweede keer in ŉ hooggeregshof verskyn om toestemming te verkry om hul kind na Amerika te neem waar hy alternatiewe behandeling kan kry wat moontlik sy lewe kan red.
Die jong Charlie Gard is kort ná sy geboorte met die uiters seldsame Encephalomyopathic mitochondrial DNA depletion-sindroom (MDDS) gediagnoseer. Dié sindroom beïnvloed weefsel in die spiere, lewer, of beide die spiere en brein, en veroorsaak as’t ware dat “foutiewe DNS” in die liggaam nie genoeg krag na die spiere en brein stuur om te beweeg of aksies uit te voer nie.
In Charlie se geval het die siekte sy hart, lewer én niere aangetas. Hy kan ook nie self asemhaal nie en is daarom aan ŉ asemhalingsmasjien gekoppel. Hy kan ook nie sy oë oopmaak of sy arms of bene beweeg nie.
Chris Gard en Connie Yates, Charlie se ouers, het die hospitaal waar hy gebore is vroeër vanjaar in die hooggeregshof gedaag nadat die dokters gesê het sy masjiene moet afgeskakel word omdat niks meer vir sy gesondheid gedoen kan word nie.
Die egpaar het in die hof aangevoer dat hulle alternatiewe behandeling in die VSA oorweeg wat moontlik sy lewe kan red. Die ouers het gesê die sogenaamde nukleosiedbehandeling, wat nog nie bewys is nie, kan die krag van die DNS moontlik verhoog, wat beteken dat sy toestand kan verbeter.
Die dokters het egter aangevoer dat daar geen bewyse is dat dié behandeling die breinskade wat hy reeds opgedoen het, kan verbeter of sy toestand oor die algemeen verbeter nie, en daarom het die hooggeregshof ten gunste van die hospitaal beslis.
Die ouers het nietemin onlangs ŉ petisie met 350 000 handtekeninge aan die hospitaal oorhandig wat om toestemming vra dat die ouers na die VSA mag reis vir dié behandeling. Hulle het ook al meer as R24 miljoen ingesamel om die behandeling te finansier.
Talle ondersteuners van die saak het buite die hof saamgedrom waar Yates gepraat het voor die verrigtinge begin het. “Hy is ons seun, hy is ons vlees en bloed. Ons voel dit is ons reg as ouers om te besluit om hom hierdie kans op lewe te gee. Daar is niks om te verloor nie; hy verdien ŉ kans,” het sy gesê.
Hoewel die hof reeds beslis het, is die saak terug na die hof verwys nadat twee internasionale gesondheidsorgfasiliteite die hospitaal gekontak het met “nuwe bewyse oor hul voorgestelde eksperimentele behandeling”.
Intussen het die Amerikaanse president, Donald Trump, en pous Franciskus ook die gesin se hoop op alternatiewe behandeling in die media ondersteun.
Yates het aan BBC Radio 4 gesê dié ingrypings het haar seun se lewe tot dusver gespaar, en ook wêreldwyd baie aandag vir die saak getrek.
“As ons klein Charlie Gard kan help, soos ons vriende van die VK en pous Franciskus voorgestel het, maak ons graag so,” het Trump op Twitter geskryf.
Die Vatikaan het ook gesê die pous volg die saak in die media en hoop vir ’n goeie uitkoms.
Geen beslissing is nog deur die hof gemaak nie.
Die wêreld in foto’s – 11 Julie 2017
Die wêreld in foto’s – 10 Julie 2017
As dit jou kind is sal jy na die uithoeke van die aarde gaan om n lewe te red. Seen oor julle.
Lewe · 11 maande gelede
Waar daar lewe is is daar hoop. Dit was nog altyd so en sal ook so wees vir die hede en die toekoms solank as wat daar lewe sal wees.
Bella · 11 maande gelede
Al wat hy nodig het is DMSO (dimethyl sulfoxide) dis feite!!!
Chrissie · 11 maande gelede
Its never over till God said it’s over!
Ek bid sommer vir julle en alle ander wat ook ly.
Hou aan veg vir julle kind!
Vergeet die hof!
Wonder wat sou die regter doen sou dit sy kind gewees het?
Borrie · 11 maande gelede
Janee as dit nie jou kind is nie kan jy mos dood predik. Dokters moet ophou God speel. Hulle is net mense. Ek hoop die ou babatjie kry verligting van sy siekte en beterskap.
Charlie Gard sterf
Hof sê finaal oor baba Charlie Gard
Hof moet sê of Charlie Gard tuis mag sterf
Ouers wil Charlie Gard huis toe vat sodat hy kan sterf
Bejaarde se lyk naby aftreeoord gevind
Video van ‘reuseklopjag’ is fopnuus